Centralno upravljanje u IT sustavu za doniranje hrane za period od 1.1. do 31.12.2021.



2021.

**Tablica sadržaja**

[**1.** **UVOD** 3](#_Toc60314072)

[**Sustav doniranja hrane u Republici Hrvatskoj** 3](#_Toc60314073)

[**Digitalizacija sustava doniranja hrane u Republici Hrvatskoj** 3](#_Toc60314074)

[**2.** **Cilj i očekivani rezultati** 5](#_Toc60314075)

[**Cilj** 5](#_Toc60314077)

[**Rezultati koji se očekuju od odabranog ponuditelja** 5](#_Toc60314078)

[**3.** **Zadaci izvršitelja** 5](#_Toc60314079)

[**4.** **Indikatori uspješnosti izvršitelja** 6](#_Toc60314080)

[**5.** **Kriterij za odabir ponude** 6](#_Toc60314081)

[**6.** **Mjesto izvršenja** 7](#_Toc60314082)

[**7.** **Rok izvršenja** 7](#_Toc60314083)

[**8.** **Financijska naknada izvršitelju** 7](#_Toc60314084)

[**9.** **Procijenjena vrijednost nabave** 8](#_Toc60314085)

[**11. Izvještavanje** 8](#_Toc60314086)

1. **UVOD**

**Sustav doniranja hrane u Republici Hrvatskoj**

Zakonodavni okvir za doniranje hrane određen je Zakonom o poljoprivredi (Narodne novine, br. 118/18 i 42/20) i Pravilnikom o doniranju hrane i hrane za životinje (Narodne novine, broj 91/19). Također, budući da se doniranje hrane smatra stavljanjem hrane na tržište sukladno odredbama Uredbe (EZ) br. 178/2002, na isto se primjenjuju svi propisi o hrani.

Doniranje hrane je davanje hrane bez naknade od donatora hrane namijenjene krajnjem primatelju hrane.

Sudionici lanca doniranja hrane su donator hrane, posrednik u lancu doniranja hrane i krajnji primatelj hrane.

Donator hrane je pravna ili fizička osoba koja bez naknade daje hranu namijenjenu krajnjem primatelju hrane.

Posrednik u lancu doniranja hrane je neprofitna fizička ili pravna osoba, odnosno humanitarna organizacija, registrirana u Republici Hrvatskoj i upisana u Registar posrednika u doniranju hrane, koja prikuplja hranu namijenjenu krajnjem primatelju hrane.

Krajnji primatelj hrane je socijalno ugrožena osoba i/ili osoba pogođena elementarnim nepogodama ili prirodnim katastrofama ili osoba koja se donatoru hrane odnosno posredniku u lancu doniranja hrane učini vjerojatnim da je u potrebi te neprofitna pravna osoba koja pruža uslugu smještaja i/ili prehrane štićenicima svog objekta.

Sustav doniranja hrane u Republici Hrvatskoj je zapravo mreža donatora, posrednika i krajnjih primatelja.

Trenutno u Republici Hrvatskoj imamo registrirano 114 posrednika, uključujući Hrvatski Crveni križ, gradska i općinska društva Crvenog križa, Hrvatski Caritas, nadbiskupijski i biskupijski Caritasi, udruge civilnog društva i dr. Objekti u kojima se odvija djelatnost posredovanja hranom su uglavnom socijalne samoposluge, pučke kuhinje i skladišta donirane hrane.

**Digitalizacija sustava doniranja hrane u Republici Hrvatskoj**

U svrhu unapređenja sustava doniranja hrane u Republici Hrvatskoj, Ministarstvo poljoprivrede je u suradnji sa Prehrambeno-biotehnološkim fakultetom Sveučilišta u Zagrebu, tijekom svibnja i lipnja 2017. godine, provelo istraživanje o doniranju hrane u Republici Hrvatskoj. Rezultati ovog istraživanja su pokazali da viškovi hrane postoje te da nastaju duž cijelog prehrambenog lanca te da bi poticaj za doniranje hrane, između ostalog, moglo biti adekvatno povezivanje donatora i posrednika u lancu doniranja hrane.

Stoga je Ministarstvo poljoprivrede izradilo IT sustav za doniranje hrane kao virtualno centralno mjesto za distribuciju i koordinaciju donirane hrane. Ideja je bila povezati donatore i posrednike preko IT sustava u koji bi donatori mogli prijaviti hranu koju žele donirati te se povezati sa posrednicima koji su relativno blizu i imaju transportne i skladišne kapacitete, pri čemu bi se svakako vodilo računa o potrebama krajnjih primatelja koje opskrbljuje posrednik.

Prednosti ovakvog sustava uključuju: manje opterećenje donatora, lakšu komunikaciju između donatora i posrednika, centralno upravljanje, usklađenost ponude i potreba, pokrivenost perifernih dijelova RH te transparentnu podjelu donacija.

IT sustav za doniranje hrane je u pravilu komunikacijska platforma za donatore i posrednike i to preko centralnog upravitelja koji bi trebao skratiti vrijeme donatoru u pogledu pronalaska adekvatnog posrednika i dogovora oko preuzimanja donirane hrane.

Proces započinje prijavom donacije od strane donatora u IT sustav, pri čemu upravitelj sustava biva obaviješten o pristigloj donaciji koju nudi posrednicima, odabranim prema unaprijed definiranim kriterijima (zemljopisna udaljenost, potrebe posrednika, odnosno broj krajnjih primatelja o kojima skrbi posrednik, mogućnost skladištenja, transporta i dr.). Posrednici potvrđuju zainteresiranost za donaciju te slijedi dogovor oko preuzimanja donacije. Podaci koji prate donaciju u cijelom lancu dionika, od donatora, preko upravitelja, do posrednika, su informacije o vrsti hrane, količini, roku trajanja, uvjetima čuvanja, adresi i vremenu dostupnosti donacije, o mogućem transportu od strane donatora, o kontakt osobi kod donatora i dr.

Stoga je glavna uloga centralnog upravitelja odabir potencijalnih posrednika za dodjelu prijavljenih donacija u skladu sa zadanim kriterijima, a koji osiguravaju usklađenost ponude i potreba te pokrivenost perifernih dijelova Republike Hrvatske te podjela prijavljenih donacija prema odabranim posrednicima kroz IT sustav.

IT sustav za doniranje hrane je serverska aplikacija na IIS-u, a korisnici se spajaju putem browsera. Karakteristike IT sustava su: pogodan i jednostavan za korištenje od strane korisnika (posrednika, donatora, treće strane s upravljačkom ulogom), pouzdan, sofisticiran, s kratkim vremenom odziva te s omogućenim jednostavnim pristupom sa standardnih desktop i mobilnih uređaja uz osiguranu sigurnost pohranjenih podataka.

Projekt uspostave IT sustava za doniranje hrane je započeo u listopadu 2018. godine u pilot fazi koja je završila 31. prosinca 2019. godine U prvoj fazi projekta pod nazivom unapređenje povezanosti i komunikacije donatora i posrednika u lancu doniranja hrane, radilo se na izradi i uspostavi IT sustava za doniranje hrane, na prikupljanju potencijalnih korisnika kroz informiranje i edukacije o primjeni IT sustava te u završnoj fazi prve faze pilot projekta, krenula je i praktična primjena te su utvrđene potencijalne prednosti i nedostatci samog sustava. U drugoj fazi pilot projekta pod nazivom centralno upravljanje IT sustavom za doniranje hrane, nastavila se primjena IT sustava, uključeni su novi korisnici te utvrđeni modeli za poboljšanje funkcionalnosti samog sustava. Pokazalo se da IT rješenje uspješno funkcionira te se planira prema rezultatima pilot projekta dodatno unaprijediti. Odaziv posrednika je zadovoljavajući i u skladu s očekivanjima. Odaziv donatora je bio nešto niži od očekivanog, ali obećavajuće je bilo da je interes donatora za korištenjem IT sustava u porastu te se broj donacija svakim danom sve više povećavao. Stoga je projekt nastavljen, a prva godina primjene je bila 2020. godina. Projekt e-doniranje je do danas spasio oko 46 tona hrane, od čega u 2020. godini do dana 30. studenog oko 38 tona hrane). Također, u 2020. godini je vrijedno naglasiti i distribuciju 76 tona otkupljenih mliječnih proizvoda prema 78 posrednika. U sustav se sveukupno uključilo 87 donatora (22 pravne osobe, trgovačke poslovnice se računaju kao zasebni donatori) i 91 posrednik u lancu doniranja hrane (od ukupno 114 registriranih). Od toga se u 2020. godini uključilo 76 donatora i 70 posrednika u lancu doniranja hrane.

1. **Cilj i očekivani rezultati**
2.

**Cilj**

* Osigurati kontinuirani rad IT sustava za doniranje hrane i povećati količine donirane hrane

**Rezultati koji se očekuju od odabranog ponuditelja**

* Izvršavanje uloge centralnog upravitelja u IT sustavu za doniranje hrane, prema zadanim zaduženjima.
* Pronalazak novih korisnika i organizacija te zadržavanje i razvijanje odnosa s postojećim korisnicima i organizacijama.
* Vođenje statističkih podataka o broju korisnika i količinama donirane hrane u traženim formatima te redovno izvještavanje prema Ministarstvu poljoprivrede.
* Suradnja sa odgovornom informatičkom tvrtkom u otklanjaju potencijalnih poteškoća u radu IT sustava te izrada prijedloga unapređenja IT sustava.
* Edukacija budućih upravitelja o korištenju IT sustava.
1. **Zadaci izvršitelja**
	1. Izvršavati ulogu centralnog upravitelja u IT sustavu za doniranje hrane, prema sljedećim zaduženjima:

- registracija novih organizacija i korisnika

- edukacija novih korisnika o korištenju i funkcioniranju IT sustava

- korisnička podrška korisnicima IT sustava

- ažuriranje uputa za korištenje IT sustava, prema potrebi

- odabir potencijalnih posrednika za dodjelu prijavljenih donacija u skladu sa zadanim kriterijima, a koji osiguravaju usklađenost ponude i potreba te pokrivenost perifernih dijelova Republike Hrvatske

- podjela prijavljenih donacija prema odabranim posrednicima kroz IT sustav

- pružanje tehničke podrške korisnicima za korištenje IT sustava

- osiguravanje neometanog funkcioniranja podjele hrane putem IT sustava 5 dana u tjednu po 8 sati dnevno.

* 1. Pronalaženje novih korisnika i organizacija te zadržavanje i razvijanje odnosa s postojećim korisnicima i organizacijama.

3.2.1. Mjesečna izrada plana kontaktiranja subjekata u poslovanju s hranom, potencijalnih novih donatora u IT sustav za doniranje hrane, koji svaki mjesec obuhvaća minimalno 50 subjekata iz različitih dijelova prehrambenog lanca (primarna proizvodnja, proizvodnja, trgovina i ugostiteljstvo).

3.2.2. Redovno izvještavanje Ministarstvu poljoprivrede o izvršenju plana kontaktiranja subjekata u poslovanju s hranom, potencijalnih novih donatora u IT sustav za doniranje hrane.

* 1. Vođenje statističkih podataka o broju korisnika i količinama donirane hrane u traženim formatima te redovno izvještavanje prema Ministarstvu poljoprivrede.
	2. Suradnja sa odgovornom informatičkom tvrtkom u otklanjaju potencijalnih poteškoća u radu IT sustava te izrada prijedloga unapređenja IT sustava:
* evidentiranje i prijava eventualnih tehničkih poteškoća nastalih za vrijeme primjene IT sustava i
* priprema prijedloga unapređenja IT rješenja u suradnji sa Ministarstvom poljoprivrede
	1. Edukacija budućih upravitelja o korištenju IT sustava.
1. **Indikatori uspješnosti izvršitelja**

Kvalitativni pokazatelji rezultata projekta e-doniranje za period od 1.1. do 31.12.2021.

* Osigurana podjela svih prijavljenih donacija kroz centralno upravljanje u IT sustavu za doniranje hrane, prema zadanim zaduženjima.
* Povećanje broja novih korisnika i organizacija te zadržani i razvijeni odnosi s postojećim korisnicima i organizacijama.
* Redovna dostava traženih izvještaja, planova i statističkih podataka Ministarstvu poljoprivrede.
* Redovna prijava eventualnih tehničkih poteškoća nastalih za vrijeme primjene IT sustava odgovornoj informatičkoj tvrtki.
* Pripremljeni prijedlozi unapređenja IT rješenja u suradnji sa Ministarstvom poljoprivrede.

Kvantitativni pokazatelji rezultata projekta e-doniranje za period od 1.1. do 31.12.2021.

|  |  |  |
| --- | --- | --- |
| Kvalitativno | Kvantitativno | Rok |
| 1. smanjenje otpada od hrane | spašeno 300 tona hrane | 31.12.2021. |
| 2. povećanje količina donirane hrane  | donirano 300 tona hrane |
| 3. povećanje broja donatora u IT sustavu | 200 novih korisnika u sustavu |

1. **Kriterij za odabir ponude**

Kriterij na temelju kojeg će Naručitelj birati ponudu koja najbolje zadovoljava postavljene zahtjeve je „ekonomski najpovoljnija ponuda“ sastavljena od sljedećih kriterija:

* Dodatni kriteriji (nefinancijski kriteriji): 30%
* Financijski kriterij (cijena): 70%

**Dodatni kriteriji (nefinancijski kriteriji)**

Dodatni kriteriji za odabir ekonomski najpovoljnije ponude su specifične kompetencije ponuditelja i to:

* Broj godina iskustva voditelja projekta u poslovima iz područja preraspodjele hrane socijalno ugroženim osobama i prekomjernog bacanja hrane
* Broj godina iskustva suradnika na projektu u poslovima iz područja preraspodjele hrane socijalno ugroženim osobama i prekomjernog bacanja hrane
* Broj godina iskustva suradnika na projektu u poslovima iz područja prodaje i akvizicije ili sličnih poslova

| Redni brojkriterija | Ključni stručnjaci ponuditelja | Godine iskustva | Bodovi | Ukupno maksimalan broj bodova |
| --- | --- | --- | --- | --- |
| **Voditelj projekta** |
| 1. | Broj godina iskustva voditelja projekta u poslovima iz područja preraspodjele hrane socijalno ugroženim osobama ili prekomjernog bacanja hrane | Od 2 (plus jedan dan) do 3 godina | 3 | 10 bodova |
| Od 3 (plus jedan dan) do 5 godina | 6 |
| 5 (plus jedan dan) godina i više godina | 10 |
| **Suradnik na projektu**  |
| 2. | Broj godina iskustva suradnika na projektu u poslovima iz područja preraspodjele hrane socijalno ugroženim osobama i prekomjernog bacanja hrane | Od 1 (plus jedan dan) do 2 godina | 3 | 10 bodova |
| Od 2 (plus jedan dan) do 3 godina | 6 |
| Od 3 (plus jedan dan) na više godina | 10 |
| 3. | Broj godina iskustva suradnika na projektu u poslovima iz područja prodaje i akvizicije ili sličnih poslova | Od 1 (plus jedan dan) do 2 godina | 3 | 10 bodova |
| Od 2 (plus jedan dan) do 3 godina | 6 |
| Od 3 (plus jedan dan) na više godina | 10 |

1. **Mjesto izvršenja**

Teritorij Republike Hrvatske.

1. **Rok izvršenja**

Rok izvršenja iznosi 12 mjeseci od dana sklapanja Ugovora s Izvršiteljem. Planirani početak je 1. siječnja 2021. godine.

1. **Financijska naknada izvršitelju**

Naručitelj će Izvršitelju platiti ugovorene poslove prema sljedećoj dinamici:

* 30% ugovorenog iznosa u roku od 30 dana od dana dostave 1. međuizvješća
* 30% ugovorenog iznosa u roku od 30 dana od dostave 2. međuizvješća
* 40% ugovorenog iznosa u roku od 30 dana od dostave završnog izvješća.
1. **Procijenjena vrijednost nabave**

Procijenjena vrijednost nabave je 99.000,00 kn (bez PDV-a).

**11. Izvještavanje**

Izvršitelj će dostaviti izvješće o tijeku provedbe projekta u odnosu na indikatore uspješnosti navedene u točki 3. ovog projektnog zadatka, a prema dinamici u Tablici 1.

 **Tablica 1.** Pregled dostave međuizvješća i završnog izvješća o provedbi projekta

|  |  |
| --- | --- |
| Razdoblje | Zadaci |
| na kraju IV. mjeseca provedbe projekta | međuizvješće o provedenim zadacima |
| na kraju VIII. mjeseca provedbe projekta | međuizvješće o provedenim zadacima |
| u roku od 7 dana od roka izvršenja projekta navedenog u Ugovoru | završno izvješće  |

**Važne napomene:**

Izvođač je obvezan tijekom provođenja svih aktivnosti vidljivo istaknuti projekt i partnerstvo s Ministarstvom poljoprivrede.

Svi dokumenti, informacije i IT podaci, vezani uz IT sustav za doniranje hrane, nastali ili izrađeni tijekom i nakon završetka ovog projekta, vlasništvo su Ministarstva poljoprivrede.